În această duminică, ieșenii au șansa unică să scape de paradigma politică a ultimilor 30 de ani. Alianța USR PLUS nu face înțelegeri și alianțe cu foști pesediști care au frânat dezvoltarea orașului nici atunci când aceștia devin liberali. Echipa Alianței USR PLUS, Cosette Chichirău și Marius Bodea, cu consilierii de la CL și CJ, au planuri concrete pentru Iași care pornesc de la digitalizare și transparență administrativă. Aceste echipe reunesc arhitecți, doctori, avocați – atât oameni tineri, cât și consilieri cu maturitate și o experiență îndelungată.

În ultima săptămână de campanie, Dacian Cioloș a venit la Iași pentru a fi alături de candidații Alianței USR PLUS la aceste alegeri locale. El a vorbit despre numărul mare de susținători USR PLUS din Nordul Moldovei și a explicat necesitatea schimbării vechiului regim politic. „Din păcate, aici PNL a luat pesediști cu traista și i-a îngălbenit, începând cu primarul Chirica și continuând cu primari de comune din tot județul. La Iași nu facem alianțe și înțelegeri cu foști pesediști care au frânat dezvoltarea orașului și care vor să se mențină la putere pentru a fura. Susținătorii tradiționali ai PNL, care sunt dezamăgiți de pesedizarea partidului lor, trebuie să știe că acolo unde am găsit candidați cinstiți și competenți, noi, de la USR PLUS, am făcut înțelegeri cu liberalii pentru a scăpa de PSD”, a declarat Dacian Cioloș.

Cosette Chichirău, candidata USR PLUS pentru funcția de primar al Iașului, a subliniat importanța reformelor și modernizarea clasei politice. A amintit valul de reforme demarate în urmă cu patru ani, odată cu guvernarea Cioloș și intrarea USR în Parlamentul României.

„Noi suntem strigătul unei generații care s-a săturat de corupție, de hoție, de oportunism, de minciună. Este pentru prima dată când un partid curat, o alianță curată, care este vocea unei întregi generații, participă la alegerile locale. Indiferent de rezultatul de duminică, noi suntem câștigătorii acestor alegeri pentru că noi am ales să ne implicăm și să spunem nu hoției. Noi, oamenii cinstiți, suntem aici pentru aduce investiții, pentru a crește calitatea vieții și pentru a elimina corupția. Primarul Iașului este un om bogat, are o avere de aproape 1 milion de euro: vile, terenuri, proprietăți imobiliare pe care le putem verifica. Veniturile declarate ale primarului Iașului sunt de aproximativ 100.000 de euro. De unde vin ceilalți 900.000 de euro?“, a spus Cosette Chichirău.

Candidatul Alianței pentru președinția Consiliului Județean Iași, Marius Bodea, a vorbit despre lipsa unor dezbateri constructive între candidați, care să le ofere ieșenilor o perspectivă clară asupra proiectelor de dezvoltare. În schimb, el a făcut referire la campaniile de manipulare declanșate de adversarii politici. „Ce folos că Alianța USR PLUS are cel mai bun program de guvernare locală și cei mai buni candidați, dacă nu putem avea dezbateri cu contracandidații pentru ca lumea să vadă cu ochii săi și să audă cu urechile sale acest lucru? În loc de dezbatere, am primit în această campanie cea mai mare avalanșă de mizerii sponsorizate cu un ocean de euro, cu invenții și site-uri fantomă. Nu este întâmplător! Ei doresc să acopere plagiatul ministrului din Guvernul Orban care candidează la președinția CJ și cel mai mare număr de pesediști băgați în PNL din întreaga țară, în frunte cu primarul orașului Iași. Nu știu ce vor mai face Alexe și Chirică peste patru ani, dar, cu siguranță, odată ce toate pădurile din jurul Iașului vor fi tăiate, odată distruse toate locurile libere din Iași peste care se vor construi blocuri de carton, sponsorii lor vor fi plecați în alte locuri, în căutare de alți politicieni corupți care să le permită același dezmăț”, a precizat Marius Bodea.

Zona metropolitană a fost reprezentată de Cristian Matachi, candidatul USR PLUS pentru comuna Holboca, care are în jur de 18.000 de locuitori și fiind singura comună cu linie de tramvai. Cunoscut și sub numele de Matachi Gospodaru, el a vorbit despre pontențialul fantastic al comunei, dar și despre faptul că această localitate nu a avut la conducere nicio persoană capabilă să exploateze acest potențial.

„Am vorbit cu peste 700 de oameni și ei se simt abandonați, se simt triști, cu lacrimi în ochi. Am călcat pe toate ulițele din comuna Holboca și am observat cât de puține lucruri sau cât de prost s-au făcut lucrurile. Sunt manager de proiecte, expert în fonduri europene și am implementat proiecte în valoare de peste 32 de milioane de euro, ceea ce înseamnă bugetul comunei pe 10 ani. Aceasta este diferența între candidatul alianței USR PLUS și ceilalți. Dacă noi, oameni competenți, vom sta în continuare deoparte, vom fi conduși de hoți, de incompetenți și de combinații”, a explicat Cristian Matachi.

Partidul Național Liberal a trădat la Iași pentru că a acceptat pesedizarea. Liberalii au trădat la aceste alegeri așteptările oamenilor cinstiți din acest mare oraș al României care își dorește modernizarea și evoluția. Au spus-o, cu subiect și predicat, lideri ai PNL care anul trecut aici, la Iași, vorbeau despre mafia imobiliară a lui Chirica! Președintele și vicepreședintele PNL asta au zis în 2019.

Alianța USR PLUS deja se bate la Iași cu corupția, incompetența și impostura.

„Dragi ieșeni, știu că nu puteți fi păcăliți cu schimbări de sigle și culori. Veniți la vot pe 27 septembrie și dați o șansă la dezvoltarea orașului votând candidații Alianței USR PLUS. Sunt alături de ieșeni în calitate de șef al celui de-al treilea grup politic din PE, îi voi ajuta cu proiectele mari pe fonduri europene de care Iașul are atît de multă nevoie”, a completat Dacian Cioloș.

La rândul său, Monica Berescu, președintele PLUS Iași, a vorbit despre importanța votului de duminică și despre necesitatea prezenței la vot: „Cred cu tărie că USR PLUS este o alternativă reală la PSD și un antidot pentru USL-ul ieșean, girat de liberali. Dacă duminică stăm acasă, tot efortul nostru din ultimii anii, protestele la care am participat vor fi în van, iar schimbările despre care tot discutam nu vor avea loc. Haideți la vot. Pentru voi, pentru părinții și copiii voștri, cu toții merităm o viață mai bună și un oraș european”, a declarat Monica Berescu.

PLUS nu este partid parlamentar,

deci nu beneficiază de subvenții